מבצע מסע בצבעים

**מבצע מסע בצבעים** הוא מבצע צבאי שערך צה"ל בין 26 בפברואר ל-2 במרץ 2002, במהלך האינתיפאדה השנייה, לפגיעה בתשתיות טרור במחנה הפליטים בלאטה שבשכם. המבצע נחל הצלחה וסלל את הדרך התורתית למבצע חומת מגן.

המבצע החל בשל יציאת פיגועים רבים משכם, ולאחר שניסיון התיווך של אנתוני זיני כשל. במבצע יושמה לראשונה באופן נרחב שיטת לוחמה בשטח בנוי המכונה "הליכה דרך קירות".

## רקע

בשנותיה הראשונות של האינתיפאדה השנייה התקשה צה"ל להתמודד עם גל הפיגועים. ביולי 2001 התמנה למפקד אוגדת אזור יהודה ושומרון תת-אלוף יצחק גרשון, והחל ליזום פעולות התקפיות כנגד הטרור הפלסטיני, בסיוע השב"כ. לאחר תפיסת האונייה קארין איי, השתנה יחסה של ארצות הברית כלפי הסכסוך ומאמצי ההסדרה של הגנרל אנתוני זיני פסקו. לאור זאת, בפברואר 2002 הוטל על חטיבת הצנחנים, בפיקודו של אביב כוכבי, לכבוש את מחנה הפליטים בלאטה שבשכם.

שכם בכלל, ומחנה בלאטה בפרט, נחשבו בעיני צה"ל למרחב לחימה מסוכן ובעייתי. בתפיסה הפלסטינית, נחשב מחנה בלאטה למעוז בלתי חדיר, שחזקה כי הכניסה אליו תגבה מצה"ל אבדות רבות. המבצע זכה להתנגדות מצד ראש המטה הכללי שאול מופז, שלא ראה בו ערך אסטרטגי. לבסוף, אישר מופז את המבצע, תוך התנייתו בהשארת "פתח מילוט" ממחנה הפליטים אל הקסבה של שכם.

בינואר 2002 הצטבר מידע על כך שידע לייצור והפעלת רקטות לטווח של כ־7 ק"מ עבר מרצועת עזה ליהודה ושומרון, ועלול להביא ירי רקטות מערי התפר ג'נין, טולכרם וקלקיליה לעבר שטח ישראל. ניסוי ראשון של חמאס לירי רקטה באזור שכם כשל, וכעבור חודש נעשה ניסיון ירי נוסף ממחנה הפליטים בלאטה לעבר מחנה חורון בו שוכנת מפקדת חטיבת שומרון. בצה"ל הוחלט לצאת לפעילות מבצעית לסיכול תשתית הרקטות בשכם, אולם הפעילות נדחתה. לאחר פיגוע ב־20 בפברואר 2002  בו נרצחו שישה חיילים במחסום עין עריכ הורה הרמטכ"ל שאול מופז על שינוי במדיניות הפעלת הכוח ומעבר למימוש פעילות התקפית רצופה גם במקומות שצה"ל נמנע עד כה מלפעול בהם, בעיקר מחנות פליטים וכפרים. בשלב זה הוחלט כי צה"ל יצא למבצע "ביטחון הכרחי" בשטחי A במטרה להעצים את הלחץ על הרשות הפלסטינית באמצעות רצף של פעולות צבאיות בערים הפלסטיניות ששימשו קיני טרור. שתי הפעולות הצבאיות הגדולות הראשונות במסגרת המבצע היו מבצע מסע בצבעים במחנה הפליטים בלאטה בשכם, ומבצע רוח סתיו במחנה הפליטים ג'נין, שהתבצעו במקביל.

## מהלך המבצע

הכוחות התארגנו בחטיבת שומרון ויצאו למבצע ב-26 בפברואר 2002. מדרום מערב לשכם פשטו על המחנה גדוד 101, סיירת צנחנים ופלחה"ן צנחנים. מצפון מזרח תקפו גדוד 932 יחד עם פלנ"ט צנחנים ופלוגה מגדוד 101. גדוד 433 מהשריון נשאר בפאתים לחפות באש וליצור הטעיה.

צוות של פלנ"ט צנחנים נשלח לחפות באש ותצפית מתל א-ראס. בעת המבצע זיהה הכוח רכב שהיה מידע לגביו כי הוא רכב תופת. הטיל הראשון שירו פגע בקו מתח ויצר חושך ברחבי העיר שכם. הטיל השני השמיד את הרכב והרג שני מחבלים. במהלך הפעולה נהרג לוחם הסיירת, , בעת שעלה על מטען חבלה.

במהלך המבצע נתקלו כוחות הצנחנים במספר מחבלים חמושים והרגו אותם. בנוסף התגלו אמצעי לחימה רבים, רקטות וחומרי חבלה. לוחמי הפלחה"ן השמידו מחרטות לייצור נשק, חומרי חבלה ומטעני נפץ.

## לאחר המבצע

לאחר המבצע אמר מח"ט הצנחנים, כוכבי, במסיבת עיתונאים, כי למרות החששות שקדמו לפשיטה: 

מבצע זה היה ל"טבילת האש" של תפיסת ההליכה דרך קירות, בה נעשה שימוש נרחב במהלך מבצע חומת מגן. שיטה זו נלמדה על ידי הצבא האמריקאי והצבא הבריטי, ונעשה בה שימוש באפגניסטן ובעיראק.

## לקריאה נוספת
* "**אחרי! ספר מורשת חטיבת הצנחנים**" הוצאת פורת, ירושלים 2011.
* אהד לסלוי, '''מבצע "חומת מגן"''': '''מהכלה להכרעה''', המחלקה להיסטוריה, 2022.

## קישורים חיצוניים
*  – תרשים של תנועת כוחות צה"ל במבצע
* 

## הערות שוליים

מסע בצבעים
מסע בצבעים
קטגוריה:2002 בישראל
קטגוריה:קרבות יחידות הצנחנים של צה"ל
קטגוריה:שכם: היסטוריה